LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 1995 M. KOVO 7 D. ĮSAKYMO NR. 33 „DĖL TVENKINIŲ NAUDOJIMO IR PRIEŽIŪROS TIPINIŲ TAISYKLIŲ (LAND 2-95) PATVIRTINIMO“ PAKEITIMO

2022 m. gruodžio 19 d. Nr. D1-412

Vilnius

1. Pakeičiu Lietuvos Respublikos aplinkos ministro 1995 m. kovo 7 d. įsakymą Nr. 33 „Dėl Tvenkinių naudojimo ir priežiūros tipinių taisyklių (LAND 2-95) patvirtinimo“:

1.1. Pakeičiu nurodytą įsakymą ir jį išdėstau nauja redakcija (Tvenkinių naudojimo ir priežiūros tipinės taisyklės (LAND 2-95) nauja redakcija nedėstomos):

„LIETUVOS RESPUBLIKOS APLINKOS MINISTRAS

ĮSAKYMAS

DĖL TVENKINIŲ NAUDOJIMO IR PRIEŽIŪROS TIPINIŲ TAISYKLIŲ

(LAND 2-95) PATVIRTINIMO

Vadovaudamasis Lietuvos Respublikos vandens įstatymo 15 straipsnio 1 dalimi:

1. Tvirtinu Tvenkinių naudojimo ir priežiūros tipines taisykles (LAND 2-95) (pridedama).

2. Įgalioju Lietuvos hidrometeorologijos tarnybą prie Aplinkos ministerijos tvarkyti prie tvenkinio ar patvenkto ežero įrengtos hidroelektrinės savininko pateiktus vandens lygių tvenkinyje ar patvenktame ežere ir jo žemutiniame bjefe matavimo duomenis.“

1.2. Pakeičiu nurodytu įsakymu patvirtintas Tvenkinių naudojimo ir priežiūros tipines taisykles (LAND 2-95):

1.2.1. Pakeičiu priedo 42.1 papunktį ir jį išdėstau taip:

„42.1. vandens lygiai tvenkinyje ar patvenktame ežere ir jo žemutiniame bjefe kas valandą būtų matuojami ir registruojami automatinėmis vandens lygių matavimo ir registravimo priemonėmis, šiuos duomenis realiuoju laiku neatlygintinai perduodant Lietuvos hidrometeorologijos tarnybai prie Aplinkos ministerijos, kuri užtikrina duomenų prieinamumą (saugojimą) ne trumpiau kaip vienus metus.

Dėl gedimų nutrūkus vandens lygių automatiniam matavimui ir (ar) duomenų registravimui šio papunkčio reikalavimai gali būti nevykdomi ne daugiau kaip 10 parų per metus;“.

1.2.2. Pakeičiu priedo 42.2 papunktį ir jį išdėstau taip:

„42.2. dėl gedimų nutrūkus vandens lygių automatiniam matavimui ir (ar) duomenų teikimui apie tai elektroniniu paštu nedelsiant informuojamas Aplinkos apsaugos departamentas prie Aplinkos ministerijos, o vandens lygiai tvenkinyje ar patvenktame ežere bei jo žemutiniame bjefe turi būti matuojami kitomis priemonėmis 1 kartą per parą, 8 val. ryto, kiekvieną kartą prieš HE įjungimą ir po išjungimo, nurodant HE įjungimo ir išjungimo laiką ir registruojami žurnaluose, kurių formos nustatytos Taisyklių formos pavyzdžio 3 ir 4 prieduose. HE Savininkai atsako už matuojamų ir registruojamų vandens lygių duomenų teisingumą.

Žurnalai turi būti saugomi HE ne trumpiau kaip 1 metus ir pareikalavus pateikiami aplinkos apsaugos valstybinės kontrolės pareigūnams.“

1.2.3. Pripažįstu netekusiais galios priedo 421 ir 422 punktus.

2. Nustatau, kad šis įsakymas įsigalioja 2023 m. sausio 1 d.

Aplinkos ministras	Simonas Gentvilas